Camila María Concepción

Camila María Concepción (1991 – 2020ko otsailaren 21a) estatubatuar gidoilaria eta pertsona transgeneroen eskubideen aldeko ekintzailea izan zen.

 Bizitza 
Kalifornian jaioa, Inland Empiren eta El Monten hazi zen. Ingelesezko literaturan graduatu zen Yale Unibertsitatean.

Netflixen 2020. urteko Gentefied izenburuko web-telesaileko gidoilari laguntzailea izan zen. Gainera, Netflixen 2019. urteko Daybreak telesaileko gidoilaria izan zen.

Concepción pertsona transgeneroen eskubideen aldeko latinoamerikar ekintzaile aktiboa izan zen. Jill Solowayren Time's Up 50/50 by 2020 izeneko ekimeneko partaidea izan zen, entretenimenduaren industrian ordezkaritza askoz anitzagoa izatearen aldekoa. 2018an transgeneroek hedabideetan duten presentziaz jardun zuen Ameriketako Estatu Batuetako Emakumeen Goi Bileran.

2020ko otsailaren 21ean hil zen bere buruaz beste eginda.

Kategoria:Kaliforniarrak
Kategoria:Telebistako gidoilariak
Kategoria:Ameriketako Estatu Batuetako LGBT eskubideen aktibistak
Kategoria:Emakume transgenero eta transexualak
Kategoria:Emakume suizidak
Kategoria:Ameriketako Estatu Batuetako idazleak
Kategoria:Yale Unibertsitateko ikasleak
Kategoria:LGBT idazleak
Kategoria:XXI. mendeko emakume idazleak
Kategoria:Ingelesezko idazleak
Kategoria:Emakume gidoilariak